open-index/open-wikipedia-markdown huggingface dataset:
ভলিবল (বল)

থাম্ব|
**ভলিবল** ১৮ মিটার(৫৯ ফুট) লম্বা ও ৯ মিটার(২৯.৫ ফুট) চওড়া কোর্টে খেলা হয়,  যা একটি নেট দ্বারা দুটি ৯ মিটার অর্ধে বিভক্ত। নেটটি চওড়ায় ১ মিটার এবং এর শীর্ষ প্রান্ত কোর্টের কেন্দ্রের ভূমি থেকে ২.৪৩মি(পুরুষদের জন্যে) ও ২.২৪মি(নারীদের জন্যে) উচ্চতায় অবস্থিত। যদিও শিশু- কিশোর ও বয়স্কদের জন্যে উচ্চতার প্রয়োজনমতো পরিবর্তন ঘটে। চামড়ার বলের পরিধি ৬৫ থেকে ৬৭ সেন্টিমিটার এবং ওজন ২৬০ থেকে ২৮০ গ্রাম রাখা হয়

## ভলিবল খেলার নিয়ম-কানুন
ভলিবল খেলার নিয়ম-কানুন
অন্যান্য খেলার মত ভলিবল খেলায়ও টস হয়, টস বিজয়ী দল হয় সার্ভিস করবে বা কোর্ট পছন্দ করবে। একজন করে রেফারী, আম্পায়ার, স্কোরার এবং দুজন লাইন জাজ দ্বারা খেলা পরিচালনা করা হয়। খেলা চলাকালীন বলকে বিপক্ষের কোর্টে পাঠানোর জন্য একদল সর্বাধিক তিনবার বলটিতে স্পর্শ বা আঘাত করতে পারবে। একজন খেলোয়াড় পরপর দুইবার বলে স্পর্শ করতে পারবে না। সার্ভিস করার সময় একবারেই বলকে বিপক্ষের কোর্টে পাঠাতে হবে। শরীরের যে কোনো অংশ দিয়ে বলে আঘাত করতে পারবে, আগে শুধু হাত ব্যবহার করে বল পারাপার/ আঘাত করা যেত । সার্ভিসের বল যদি নেট স্পর্শ করে বিপক্ষকোর্টে যায় তাহলে সঠিক বলে ধরা হয়।
## ভলিবল খেলার সময়
১২ জন খেলোয়াড় নিয়ে একটি দল গঠিত হবে। মাঠে ৬ জন খেলোয়াড় নিয়ে খেলতে হবে। প্রতি সেটে সর্বাধিক ৬ জন খেলোয়াড় বদল করা যাবে। খেলা আরম্ভের সময় সামনের সারিতে ৩ জন ও পেছনের সারিতে ৩ জন খেলোয়াড় দাঁড়াবে। যে দল সার্ভিস করে সেই দল যদি বলটির র‌্যালির সমাপ্তি নিজেদের পক্ষে রাখতে পারে অর্থাৎ নিজেদের কোর্টে বলকে মাটি ছুঁতে না দেয় বা নেট পার করে প্রতিপক্ষের কোর্টের বাইরে না ফেলে তবে একটি পয়েন্ট লাভ করবে। আর র‌্যালির সমাপ্তি যদি বিপক্ষ দলের পক্ষে যায় তাহলে সার্ভিসের দিক পরিবর্তন হয়।
যে দল আগে কমপক্ষে ২ পয়েন্টের ব্যবধানে ২৫ পয়েন্ট অর্জন করবে, সে দল সেট বিজয়ী হবে। যদি উভয় দলের পয়েন্ট ২৪-২৪ হয় তাহলে এক্ষেত্রে ডিউস হবে এবং ২ পয়েন্টের ব্যবধান না হওয়া পর্যন্ত খেলা চলতে থাকবে। তবে পঞ্চম সেটে যে দল আগে ২ পয়েন্টের ব্যবধানে ১৫ পয়েন্ট অর্জন করবে, সে দল বিজয়ী হবে। আর যদি উভয় দলের পয়েন্ট ১৪-১৪ হয়, তাহলে ২ পয়েন্টের ব্যবধান না হওয়া পর্যন্ত খেলা চলতে থাকবে। ভলিবল প্রতিযোগিতায় ৫টি সেটের মধ্যে যে দল ৩টি সেটে জয়লাভ করবে সে দলই বিজয়ী হবে। প্রতি সেট শেষ হওয়ার পর উভয় দল রেফারীর সংকেতে কোর্ট বদল করবে।

## তথ্যসূত্র

বিষয়শ্রেণী:বল (ক্রীড়া)
আ তা মু সারওয়ার হোসেন

**আ তা মু সারওয়ার হোসেন** একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ছিলেন।

## কর্মজীবন
আ তা মু সারওয়ার হোসেন বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১১ জানুয়ারি ২০০৭ সাল থেকে ১৪ জানুয়ারি ২০০৭ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশের সচিব
শান্তিনিকেতন এক্সপ্রেস

**১২৩৩৭/১২৩৩৮** **শান্তিনিকেতন এক্সপ্রেস** হল ভারতীয় রেলওয়ের একটি অতি দ্রুতগামী ট্রেন যেটি ভারতের পশ্চিমবঙ্গের হাওড়া রেলওয়ে স্টেশন ও বোলপুর রেলওয়ে স্টেশনকে সংযুক্ত করেছে। ট্রেনটিকে বর্তমানে ১২৩৩৭/১২৩৩৮ নম্বরে দৈনিক চলাচল করানো হয়।

## পরিষেবা

১২৩৩৭/শান্তিনিকেতন এক্সপ্রেসের গড় গতি ৬৫ কিমি/ঘণ্টা এবং ট্রেনটি ২ ঘণ্টা ১৫ মিনিটে ১৪৬ কিমি পথ অতিক্রম করে। অপরদিকে,১২৩৩৮/শান্তিনিকেতন এক্সপ্রেসের গড় গতি ৫৯ কিমি/ঘণ্টা ও এই ট্রেনটি ২ ঘণ্টা ৩০ মিনিটে ১৪৬ কিমি পথ অতিক্রম করে।

## রেলপথ ও হল্ট
ট্রেনটি যেসমস্ত গুরুত্বপূর্ণ স্টেশনে থামে সেগুলি নিম্নে প্রদত্ত:

* ***'
* 
* 
* ***'

## সময়সূচি
### ১২৩৩৭
* দৈনিক চলে

### ১২৩৩৮
*দৈনিক চলে

## কোচ সংযুক্তি
ট্রেনটিতে LHB রেক রয়েছে। ট্রেনটি ১৮ টি কোচ নিয়ে গঠিত:

* ২ এ.সি.চেয়ার কার 
* ১ সংরক্ষিত চেয়ার কার 
* ১৩ জেনারেল কোচ
* ২ জেনারেটর কার

## ট্রাকশন
আপ ও ডাউন দুটি ট্রেনই হাওড়াভিত্তিক WAP 7 দ্বারা উত্তোলিত হয় এবং বিপরীতভাবে হাওড়া থেকে বোলপুর পর্যন্ত বৈদ্যুতিক লোকোমোটিভ রয়েছে।

## রেক শেয়ারিং
ট্রেনটি অগ্নিবীণা এক্সপ্রেস ও কোলফিল্ড এক্সপ্রেসের সাথে রেক ভাগ করে।

## আরো দেখুন
* হাওড়া জংশন রেলওয়ে স্টেশন
* বোলপুর শান্তিনিকেতন রেলওয়ে স্টেশন
* গণদেবতা এক্সপ্রেস
* দার্জিলিং মেল

## তথ্যসূত্র

## বহিঃসংযোগ
* ১২৩৩৭/শান্তিনিকেতন এক্সপ্রেস
* ১২৩৩৮/শান্তিনিকেতন এক্সপ্রেস

বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:ভারতের ট্রেন সেবা
বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:হাওড়ার রেল পরিবহন
বিষয়শ্রেণী:ভারতের এক্সপ্রেস ট্রেন
অ্যানিমোনয়েডস

**অ্যানিমোনয়েডস** ঝুমকো লতা পরিবারের সপুষ্পক উদ্ভিদ, রানুনকুলাসি বর্গীয়। অ্যানিমোনয়েডসের জাতিগত নামটির অর্থ বায়ু পরাগী পুষ্প বিশেষ।

## প্রজাতি
আগস্ট ২০২০ এর হিসাবে, কিউ 'র বিশ্ব অনলাইনের চারাগাছ অ্যানিমোনয়েডস ৩৫ প্রজাতি এবং মহাজাতি হাইব্রিড নাম গ্রহণ করেছে:

## তথ্যসূত্র

বিষয়শ্রেণী:ইউডিকটস
ভুটান অলিম্পিক কমিটি

**ভুটান অলিম্পিক কমিটি** (; এছাড়াও সংক্ষেপে আইওসি কোড **বিএইচইউ** দ্বারা পরিচিত) হলো ভুটানের জাতীয় অলিম্পিক কমিটি। এই সংস্থাটির ১৯৮৩ সালে প্রতিষ্ঠিত হয়েছে; প্রতিষ্ঠার ১ বছর পর ১৯৮৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ভুটানের থিম্পুতে অবস্থিত।

বর্তমানে ভুটান অলিম্পিক কমিটির সভাপতির দায়িত্ব পালন করছেন প্রিন্স জিগিয়েল উগিয়েন ওয়াংচুক, যিনি ২০০৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সোনম কর্মা শেরিং।

## ইতিহাস
১৯৮৩ সালে ভুটানের বহু-ক্রীড়ার সর্বোচ্চ সংস্থা হিসেবে ভুটান অলিম্পিক কমিটি প্রতিষ্ঠিত হয়েছে। দাওয়া শেরিং এই সংস্থার প্রথম সভাপতির দায়িত্ব পালন করেছেন, যিনি ১৯৮৩ হতে ১৯৯৬ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় এক বছর পর ভুটান ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

২০০০ সালে সিডনিতে অনুষ্ঠিত গ্রীষ্মকালীন অলিম্পিকে তীরন্দাজ শেরিং ছোদেন এবং জুবযাং ঝুনা অংশ নিয়েছিলেন। ২০০৪ এথেন্সে অনুষ্ঠিত গেমসে, যা প্রথম আধুনিক অলিম্পিকের জায়গায় গেমসের প্রত্যাবর্তন চিহ্নিত করেছিল, দুই তীরন্দাজ, শেরিং চোদেন এবং তশি পেলজোর (দ্বিতীয় অংশগ্রহণ), ভুটানের প্রতিনিধিত্ব করেছিল। তারা প্রথমবারের মতো বাছাই পর্বের দ্বিতীয় রাউন্ডে পৌঁছেছিল। অলিম্পিক যুব শিবিরের জন্য তীরন্দাজ হিসাবে নির্বাচিত দুটি ছাত্র অ্যাথলেট, কুনজং ছোটেন এবং সোনম টোবগেও এই দলের অংশ ছিলেন।

## খেলাধুলা
১৯৮৪ সাল থেকে প্রতিটি অলিম্পিক গ্রীষ্মকালীন গেমসের জন্য, ভুটান পুরুষ এবং মহিলা তীরন্দাজকে মাঠে নামিয়েছে। তীরন্দাজ হলো ভুটানের জাতীয় খেলা। তারা শীতকালীন গেমস বা গ্রীষ্মের গেমসের অন্যান্য ইভেন্টগুলোতে কখনও অংশ নেয়নি; তারা এখনও কোনও অলিম্পিক পদক জিততে পারেনি।

তীরন্দাজ হল ভুটানের জাতীয় খেলা এবং একমাত্র খেলা যেখানে এটি অলিম্পিকে অংশ নেয়, দেশের অন্যান্য জনপ্রিয় খেলাগুলি হচ্ছে বাস্কেটবল, ফুটবল এবং ক্রিকেট। ট্রেকিং, রাফটিং, মাউন্টেন বাইকিং এবং রক ক্লাইমিংয়ের মতো অ্যাডভেঞ্চার স্পোর্টসও জনপ্রিয়।

তীরন্দাজ ভুটান জুড়ে খুব জনপ্রিয় - প্রতিটি গ্রামে একটি তীরন্দাজের দল রয়েছে। তবে, সাম্প্রতিক সময় পর্যন্ত এর মূল সরঞ্জাম ছিল প্রচলিত হাতে খোদাই করা বাঁশের ধনুক; এগুলি এখন আন্তর্জাতিক গেমগুলির জন্য আধুনিক এবং উচ্চ প্রযুক্তির সরঞ্জাম দ্বারা প্রতিস্থাপিত হয়েছে।

## আরও দেখুন
* অলিম্পিকে ভুটান

## তথ্যসূত্র

## বহিঃসংযোগ
*  
* এএনওসিতে ভুটান অলিম্পিক কমিটি 
* অলিম্পিডিয়ায় ভুটান অলিম্পিক কমিটি 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে ভুটান
বিষয়শ্রেণী:ভুটানের ক্রীড়া পরিচালনা পরিষদ
বিষয়শ্রেণী:১৯৮৩-এ ভুটানে প্রতিষ্ঠিত
বিষয়শ্রেণী:১৯৮৩-এ প্রতিষ্ঠিত ক্রীড়া সংস্থা
মৎস্য জাদুঘর, সিভাসু

**মৎস্য জাদুঘর, সিভাসু** চট্টগ্রামের চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ে অবস্থিত একটি মৎস্য জাদুঘর। স্বাদু পানি ও লোনা পানির মাছের জন্য পৃথক কক্ষ আছে এই জাদুঘরে।  মাছ ধরার সরঞ্জামাদি আছে। বিভিন্ন ধরনের মাছ ধরার নৌকার মডেলও রয়েছে। জলজ বাস্তুসংস্থান দেখানোর জন্য আছে অ্যাকুরিয়াম। রয়েছে বিভিন্ন খোলসযুক্ত প্রাণী যেমন ঝিনুক, শামুক, প্রবাল। মোট ৫ টি কক্ষ নিয়ে জাদুঘরটি গঠিত। বিশ্ববিদ্যালয়ের প্রসাশনিক ভবনের নিচ তলায় আড়াই হাজার বর্গফুট জায়গা নিয়ে এই জাদুঘরটি তৈরি করা হয়েছে।   
## ইতিহাস
২০১৪ সাল থেকে বিশ্ববিদ্যালয়ের মৎস্য অনুষদ স্বাদু ও লোনা পানির বিভিন্ন মাছ সংগ্রহ শুরু করে। তবে জাদুঘর হিসেবে ২০১৭ সালে এটি যাত্রা শুরু করে। মূলত শিক্ষার্থী ও দর্শনার্থীদের মাঝে মাছের বিভিন্ন প্রজাতির সাথে পরিচয় করিয়ে দেওয়ার জন্য এই জাদুঘরটি তৈরি করা হয়েছে। বিশ্ববিদ্যালয় মঞ্জুরি কমিশনের হেকেপ উপপ্রকল্পের আওতায় বিশ্ব ব্যাংকের অর্থায়নে এই জাদুঘরটি প্রতিষ্ঠা করা হয়। বর্তমানে ৩২৫ টি প্রজাতির মাছ থাকলেও ভবিষ্যৎ-এ ৪৭৫ প্রজাতির মাছ সংগ্রহ করার লক্ষ্য রয়েছে। ২০১৭ সালে শিক্ষামন্ত্রী নুরুল ইসলাম নাহিদ জাদুঘরটি উদ্বোধন করেন।

## সংগ্রহশালা

এই জাদুঘরে স্বাদুপানির মাছগুলো আনা হয়েছে দেশের বিভিন্ন প্রান্ত থেকে। কর্ণফুলি, হালদা নদী থেকে মাছ সংগ্রহ করা হয়েছে। এছাড়া কাপ্তাই হ্রদ, সিলেটের হাওর, পাবনার খাল থেকেও বিভিন্ন প্রজাতির মাছ আনা হয়েছে। আর সামুদ্রিক মাছগুলো সংগ্রহ করা হয়েছে কক্সবাজার ও চট্টগ্রাম থেকে। স্বাদুপানির মাছের জন্য একটি কক্ষ ও লোনাপানি অর্থাৎ সামুদ্রিক মাছের জন্য আরেকটি কক্ষ রয়েছে। বিভিন্ন প্রজাতির কিছু খোলসযুক্ত প্রাণীও এখানে সংরক্ষণ করা হয়েছে। এর মধ্যে শামুক, ঝিনুক ও প্রবাল অন্যতম। দেশীয় মাছের প্রজাতির মধ্যে এখানে আছে কাজলি, রানি, গুতুম, খলিশা, ঢেলা, রিঠা, মধুপাবদা, ফলি, বাইম, মহাশোলের মতো বিলুপ্তপ্রায় প্রজাতির মাছ। পরিচিত মাছ হিসেবে আছে রুই, কাতলা, কালিবাউস, মৃগেল, ইলিশ, ভ্যাদা ইত্যাদি। আর সামুদ্রিক মাছের মধ্যে আছে কোরাল, কামিলা, মাইট্টা, সুরমা, চান্দা, বিশতারা, তারা, ডেভিল রে, হাতুড়ি হাঙর, শাপলাপাতা, রেমুরাসহ বিভিন্ন প্রজাতির মাছ। প্রতিটি মাছের স্থানীয় নাম, বৈজ্ঞানিক নাম, সাধারণ নাম এখানে উল্লেখ করা আছে। মাছের সংগ্রহ ছাড়াও বিভিন্ন ধরনের মাছ ধরার নৌকা, মাছ ধরার সরঞ্জামাদি যেমন জাল, বর্ষিসহ বিভিন্ন উপাদান জাদুঘরটিতে আছে। এগুলোর জন্যও রয়েছে আলাদা কক্ষ। জাদুঘরটিতে ঢোকার সময় বাম দিকে পড়বে ৬৭০ ঘনফুট আয়তনের অ্যাকুরিয়াম। এটিতে দেখানো হয়েছে জলজ বাস্তুসংস্থান। এই অ্যাকুরিয়ামে আছে ২৫-৩০ প্রজাতির মাছ। জাদুঘরটি দেখাশোনা করে বিশ্ববিদ্যালয়টির মৎস্য সম্পদ ব্যবস্থাপনা বিভাগ।

## দর্শনার্থী
বন্ধের দিনগুলো ছাড়া যেকোন দিন অনুমতি নিয়ে সবাই এই জাদুঘর দর্শন করতে পারে।
## আরো দেখুন
* এনাটমি জাদুঘর, সিভাসু

## তথ্যসূত্র

## বহিঃসংযোগ
* মৎস্য জাদুঘর নিয়ে চ্যানেল আই-এর করা প্রতিবেদন

বিষয়শ্রেণী:চট্টগ্রামের জাদুঘর
বিষয়শ্রেণী:চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়
স্কাই স্পোর্টস

**স্কাই স্পোর্টস** একটি ব্রিটিশ টেলিভিশন ক্রীড়া সম্প্রচার চ্যানেল। এটি স্যাটেলাইট পে-টিভি (পরিশোধ বাবদ প্রদর্শন) প্রতিষ্ঠান স্কাই এর অধীনে পরিচালিত হয়। স্কাই স্পোর্টস যুক্তরাজ্য ও আয়ারল্যান্ডের সর্বাধিক প্রভাব বিস্তারকারী পরিশোধ-বাবদ-প্রদর্শন টিভি চ্যানেল। ১৯৯১ সাল থেকেই ব্রিটিশ ক্রীড়াশিল্পের বাণিজ্যিকীকরণে উল্লেখযোগ্য ভূমিকা রাখছে। এমনকি এটি যে খেলা সম্প্রচার করে, সেটিরও কাঠামোগত পরিবর্তন আনয়নে ভূমিকা রাখে। এই কাঠামোগত পরিবর্তনগুলোর মধ্যে সবচেয়ে উল্লেখযোগ্য হলো- ১৯৯২ সালে দ্য ফুটবল লিগ ও প্রিমিয়ার লিগের ভাঙন সৃষ্টি।

স্কাই স্পোর্টসের প্রধান অনুষ্ঠানসমূহ (প্রিমিয়ার লিগ, ফুটবল, ক্রিকেট, গলফ, এফওয়ান অ্যাকশন ও অ্যারেনা) একই প্যাকেজে সম্প্রচার করা সম্ভব হয়।  যুক্তরাজ্য ও আয়ারল্যান্ডে প্রত্যেক স্যাটেলাইট কেবলে এই চ্যানেলটি দেখা যায়।  এর বিভাগগুলো হলো- স্কাই স্পোর্টস নিউজ,  স্কাই স্পোর্টস রেসিং  ও স্কাই স্পোর্টস মিক্স। রব ওয়েবস্টার এক ব্যবস্থাপক।

## ইতিহাস

### ১৯৮৯-১৯৯১

ব্রিটিশ স্যাটেলাইট ব্রডকাস্টিং  ১৯৯০ সালের ২৫ মার্চ ব্রিটিশ স্পোর্টস চ্যানেল পরিচালনা করত। দ্য কম্পিউটার চ্যানেল এবং বিএসবি (ব্রিটিশ স্যাটেলাইট ব্রডকাস্টিং)-এর তরঙ্গদৈর্ঘ্য একই ছিল। স্পোর্টস চ্যানেল যখন সম্প্রচারিত হত না, তখনই কম্পিউটার চ্যানেল সম্প্রচারিত হত। ১৯৯০ এর ২ নভেম্বর বিএসবি ও স্কাই টেলিভিশন পিএলসি একীভূত হয়ে ব্রিটিশ স্কাই ব্রডকাস্টিং চ্যানেল গঠন করে।

১৯৮৯ সালে স্কাই টেলিভিশন ইউরোপিয়ান ব্রডকাস্টিং  ইউনিয়ন এর সাথে যৌথভাবে "ইউরোস্পোর্ট" নামে আরেকটি স্পোর্টস নেটওয়ার্ক প্রতিষ্ঠা করে। ১৯৯১ সালে ইউরোস্পোর্টের বিরুদ্ধে প্রতিযোগী স্ক্রিনপোর্ট মামলা করে। স্ক্রিনপোর্ট অভিযোগ করে, ক্রীড়াঙ্গনে প্রতিযোগিতামূলক আবহ নষ্ট করার জন্য ইউরোস্পোর্ট দায়ী ।  ১৯৯১ সালে স্কাই ইউরোপোর্ট থেকে আলাদা হয়ে যায়। ইউরোপোর্টকে টিএফওয়ান গ্রুপের কাছে বিক্রি করে দেওয়া হয় এবং এটি স্ক্রিনপোর্টের সাথে একীভূত হয়।

### ১৯৯১-১৯৯৮

১৯৯১ সালের ২০ এপ্রিল দ্য স্পোর্টস চ্যানেলের নাম পাল্টে স্কাই স্পোর্টস করা হয়। সদ্য উৎক্ষেপিত অ্যাস্ট্রা ওয়ানবির সাহায্যে এটি সম্প্রচার শুরু করে। বিএসবির মার্কোপোলো স্যাটেলাইটেও একই সাথে সম্প্রচার শুরু করে। ইতোপূর্বে রাগবি ও গলফ খেলা সম্প্রচারিত হত।  তারপর স্কাই স্পোর্টস জার্মান ও ইতালীয় লিগের স্বত্ব কিনে সেগুলোও সম্প্রচার করতে শুরু করে।  চ্যানেলটি প্রথমে সংকেতাবদ্ধ বা এনক্রিপটেড হলেও পরবর্তীতে বিনামূল্যে সম্প্রচার শুরু হয়।  তবে এটি দেখতে সেসময় ভিডিওক্রিপ্ট ডিকোডার বা সংকেত সমাধানকারী ব্যবহার করা হত।  তবে ভিডিওক্রিপ্ট ডিকোডার শুধু যুক্তরাজ্যে পাওয়া যেত, যাতে করে যুক্তরাজ্য ও আয়ারল্যান্ডের বাইরে কোথাও এটি সম্প্রচারিত না হয়।

১৯৯২-৯৩ মৌসুমে প্রিমিয়ার লিগ সম্প্রচার শুরুর পরই এটি সুপরিচিত হয়ে ওঠে।

## তথ্যসূত্র

## বহিঃসংযোগ

* 

বিষয়শ্রেণী:স্কাই স্পোর্টস
বিষয়শ্রেণী:ক্রীড়া টেলিভিশন নেটওয়ার্ক
বিষয়শ্রেণী:যুক্তরাজ্যের ক্রীড়া টেলিভিশন চ্যানেল
বিষয়শ্রেণী:যুক্তরাজ্যের ক্রীড়া টেলিভিশন
বিষয়শ্রেণী:যুক্তরাজ্যের ইংরেজি ভাষার টেলিভিশন স্টেশন
বিষয়শ্রেণী:যুক্তরাজ্যের টেলিভিশন চ্যানেল
ইসলামগাঁথী মসজিদ

**ইসলামগাঁথী মসজিদ** বাংলাদেশের আত্রাই উপজেলার আত্রাই নদীর কোল ঘেঁষে ইসলামগাঁথী গ্রামে অবস্থিত তিন গম্বুজ বিশিষ্ট একটি মসজিদ। মসজিদটি সপ্তদশ শতাব্দীতে মুঘল যুগে নির্মিত।

## অবস্থান
নওগাঁ জেলার আত্রাই উপজেলার বিশা ইউনিয়নের ইসলামগাঁথী গ্রামে মসজিদটি অবস্থিত। ইসলামগাঁথী গ্রাম উপজেলা সদর থেকে প্রায় ৮ কিলোমিটার পূর্বদিকে অবস্থিত।

## ইতিহাস
সুবেদার ইসলাম খানের আমলে (১৬০৮-১৬১৩) ইসলাম খাঁ কর্তৃক আনুমানিক মধ্যযুগে এই মসজিদটি স্থাপন করা হয় বলে ধারণা পাওয়া যায়। আত্রাই নদীর অপর পাশেই নদীর তীর ঘেসে এই স্থাপনা। যার অনেক অংশই বর্তমানে বিলীন হওয়া সত্ত্বেও এই অংশ টিঁকিয়ে আছে নদীর তীরে। লোকশ্রুতি আছে, এই মসজিদটি এক রাতেই নির্মাণ করা হয়েছে।

## বৈশিষ্ট্য
থাম্ব|302x302পিক্সেল|মসজিদের পাশাপাশি ইসলামগাঁথী প্রাচীন মঠ
মসজিদটি তিন গুম্বজওয়ালা। মধ্যযুগীয় অন্যসব স্থাপনার মত। মসজিদের পাশাপাশি একটি মঠও রয়েছে।

## তথ্যসূত্র

বিষয়শ্রেণী:নওগাঁ জেলার মসজিদ
বিষয়শ্রেণী:মুঘল মসজিদ
বিষয়শ্রেণী:নওগাঁ জেলা
বিষয়শ্রেণী:১৭শ শতাব্দীর মসজিদ
বিষয়শ্রেণী:বাংলাদেশে ঐতিহাসিক স্থান
বিষয়শ্রেণী:নওগাঁ জেলার প্রত্নতাত্ত্বিক স্থাপনা
বিষয়শ্রেণী:নওগাঁ জেলার দর্শনীয় স্থান
বিষয়শ্রেণী:রাজশাহী বিভাগের ভবন ও স্থাপনা
৪৪তম জাতীয় চলচ্চিত্র পুরস্কার (বাংলাদেশ)

**৪৪তম জাতীয় চলচ্চিত্র পুরস্কার** বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। তথ্য মন্ত্রণালয় থেকে একটি প্রজ্ঞাপন জারির মাধ্যমে ২০২০ সালের ৩ ডিসেম্বর 'জাতীয় চলচ্চিত্র পুরস্কার ২০১৯' ঘোষণা করা হয়। এ বছর ২৬টি বিভাগে পুরস্কার ঘোষণা করা হয়। এই বছর সর্বোচ্চ ৮টি বিভাগে পুরস্কার পায় মাসুদ পথিক নির্মিত ‘মায়া: দ্য লস্ট মাদার’ চলচ্চিত্র। আজীবন সম্মাননা পান অভিনেতা সোহেল রানা ও অভিনেত্রী কোহিনূর আক্তার সুচন্দা।

## বিজয়ীদের তালিকা

### বিশেষ পুরস্কার
* আজীবন সম্মাননা - সোহেল রানা ও কোহিনূর আক্তার সুচন্দা

## তথ্যসূত্র

বিষয়শ্রেণী:২০১৯-এর চলচ্চিত্র পুরস্কার
বিষয়শ্রেণী:জাতীয় চলচ্চিত্র পুরস্কার (বাংলাদেশ)
ফেয়ারলেস অ্যান্ড ইউনাইটেড গার্ড- ফৌজি

**ফেয়ারলেস অ্যান্ড ইউনাইটেড গার্ড** যা **ফৌজি** নামে পরিচিতি।এটি মাল্টিপ্লেয়ার অ্যাকশন গেম যা বেঙ্গালুরু  সদর দফতর **এনক্রোর গেমস** দ্বারা নির্মিত হচ্ছে।

## উন্নয়ন
গেমটি বলিউড অভিনেতা অক্ষয় কুমার তার টুইটার এবং ইনস্টাগ্রাম অ্যাকাউন্টগুলির মাধ্যমে  ৪ সেপ্টেম্বর ২০২০ এ প্রকাশের ঘোষণা করেছিলেন এবং আশা করা হচ্ছে এটি অ্যান্ড্রয়েড এবং আইওএস-এ পাওয়া যাবে। গেমের টিজারটি প্রকাশিত হওয়ার সাথে সাথে, গেমটির এমন একটি স্তর থাকবে বলে আশা করা হয়েছিল যা প্রকৃত নিয়ন্ত্রণের (এলএসি) লাইন ধরে ভারত ও চীনা সেনাবাহিনীর মধ্যে গালওয়ান উপত্যকার সংঘাতের অনুকরণ করে। প্রচারকরা দাবি করেছেন যে এই গেমটির উদ্দেশ্য ভারতের প্রধানমন্ত্রী নরেন্দ্র মোদীর আত্মনির্ভর ভারত আন্দোলনকে সমর্থন করা হয়েছে।

গেমের প্রচারক অক্ষয় কুমার এবং বিশাল গন্ডল ঘোষণা দিয়েছিলেন যে গেমটি থেকে প্রাপ্ত নিট আয়ের ২০% ভারত ভারত বীর ট্রাস্টকে দান করা হবে।

## তথ্যসূত্র


বিষয়শ্রেণী:অ্যান্ড্রয়েড (অপারেটিং সিস্টেম) গেম
বিষয়শ্রেণী:মাল্টিপ্লেয়ার ভিডিও গেম
বিষয়শ্রেণী:ওপেন ওয়ার্ল্ড ভিডিও গেম
বিষয়শ্রেণী:কৌশলগত শ্যুটার ভিডিও গেম
বিষয়শ্রেণী:কাল্পনিক দ্বীপে ভিডিও গেম সেট
বিষয়শ্রেণী:উইন্ডোজ গেম
বিষয়শ্রেণী:এক্সবক্স ওয়ান গেম
বিষয়শ্রেণী:আইওএস গেম
বিষয়শ্রেণী:ভারতীয় গেমসমূহ
বিষয়শ্রেণী:২০২১-এর ভিডিও গেম
বিষয়শ্রেণী:ইস্পোর্টস গেম
বিষয়শ্রেণী:ভারতে তৈরি ভিডিও গেম
মার্বেল প্যালেস (কলকাতা)

**মার্বেল প্যালেস** হচ্ছে উত্তর কলকাতার উনিশ শতকের একটি প্রাসাদোপম জমিদার বাড়ি। এটি ৪৬, মুক্তরাম বাবু স্ট্রিট, কলকাতা ৭০০০০৭ এ অবস্থিত। এটি উনিশ শতকের কলকাতার অন্যতম সেরা সংরক্ষিত এবং মার্জিত বাড়ি। ম্যানশনটি মার্বেল প্রাচীর, মেঝে এবং ভাস্কর্যগুলির জন্য বিখ্যাত এবং সেখান থেকেই এর নাম মার্বেল প্যালেস হয়েছে।

## ইতিহাস
বাড়িটি ১৮৩৫ সালে ধনী বাঙালি বণিক রাজা রাজেন্দ্র মল্লিক দ্বারা নির্মিত হয়েছিল। তিনি শৈল্পিক নিদর্শন সংগ্রহ করতেন। বাড়িটি তার বংশধরদের আবাস হিসেবে ব্যবহার অব্যাহত রয়েছে এবং বর্তমান দখলদাররা রাজা রাজেন্দ্র মল্লিক বাহাদুরের পরিবার। রাজা রাজেন্দ্র মল্লিক ছিলেন নীলমনি মল্লিকের দত্তক পুত্র, যিনি একটি জগন্নাথ মন্দির তৈরি করেছিলেন যা মার্বেল প্রাসাদটির পূর্বাভাস দেয়, এবং এখনও এটি প্রাঙ্গনে অবস্থিত, তবে এটি কেবল পরিবারের সদস্যদের জন্যই প্রবেশযোগ্য। 

## স্থাপত্য
থাম্ব|মার্বেল প্যালেসের ভবন।
থাম্ব|মার্বেল প্যালেসের ভবন।
বাড়িটি স্টাইলের দিক দিয়ে নিওক্লাসিক্যাল, অন্যদিকে এর উন্মুক্ত উঠোনগুলির পরিকল্পনা মূলত ঐতিহ্যবাহী বাঙালি। উঠোন সংলগ্ন, একটি *ঠাকুর-দালান* বা পরিবারের সদস্যদের জন্য উপাসনা স্থান রয়েছে। তিনতলা বিল্ডিংয়ে চীনার মণ্ডপের স্টাইলে নির্মিত ফ্রেঞ্চওয়ার্ক এবং ঢালু ছাদযুক্ত অলঙ্কৃত করিন্থিয়ান স্তম্ভ এবং সজ্জিত বারান্দা রয়েছে। প্রাঙ্গণে লনযুক্ত একটি বাগান, একটি শিলা বাগান, একটি হ্রদ এবং একটি ছোট চিড়িয়াখানা অন্তর্ভুক্ত রয়েছে।

## সংগ্রহ
মার্বেল প্যালেসে অনেক পশ্চিমা ভাস্কর্য, ভিক্টোরিয়ান আসবাবের টুকরো, ইউরোপীয় এবং ভারতীয় শিল্পীদের আঁকা চিত্রকর্ম এবং অন্যান্য নিদর্শন রয়েছে। আলংকারিক জিনিসগুলির মধ্যে বড় ঝাড়বাতি, ঘড়ি, ভূমি থেকে সিলিং পর্যন্ত আয়না, কলস এবং রাজকীয় বাসগুলি অন্তর্ভুক্ত। বাড়িটিতে পিটার পল রুবেন্স, *দ্য ম্যারেজ অফ সেন্ট ক্যাথেরিন* এবং *দ্য শহিদেজ অফ সেন্ট সেবাস্তিয়ানের* দুটি পেইন্টিং রয়েছে বলে জানা যায়। স্যার জোশুয়া রেইনল্ডস, *দ্য ইনফ্যান্ট হারকিউলিস সর্পকে মেরে ফেলা* এবং *ভেনাস এবং কিউপিডের* দুটি চিত্রকর্মও রয়েছে বলে জানা গেছে। অন্যান্য শিল্পীদের মধ্যে সংগৃহীত চিত্রগুলি ছিল টিটিয়ান, বার্তোলোমি এস্তেবান মুরিলো এবং জন অপি।

নিদর্শনগুলির সংগ্রহ বিরাট তবে এলোমেলো; অনেক কম মূল্যের কিটস্কি আর্ট অবজেক্টের সাথে খাঁটি শিল্পের জায়গার মূল্যবান অংশ রয়েছে। এর ফলে কেউ কেউ সংগ্রহটি অতিমাত্রায় এবং ভদ্র বলে অনুভব করেছে। জিওফ্রে মুরহাউস তার বই *কলকাতা* বইয়ে বলেছেন যে "মনে হচ্ছে তারা যেন শনিবার দুপুরের পর পর দুপুরে পোর্টোবেলো রোডে চাকরির জায়গা থেকে সরে গেছে।" 

## কথাসাহিত্যে উপস্থিতি
ফরাসী উপন্যাস *লে ভল দেস সিগোগনেস* ডি জাঁ-ক্রিস্টোফ *গ্রানগের* চূড়ান্ত দৃশ্যটি মার্বেল প্রাসাদে স্থান পেয়েছে।

## প্রবেশের অনুমতি
মার্বেল প্রাসাদ ব্যক্তিগত বাসস্থান হিসেবে থাকায়, এখানে ফটোগ্রাফি নিষিদ্ধ। প্রবেশাধিকার বিনামূল্য। তবে কলকাতার বিবিডি ব্যাগের পশ্চিমবঙ্গ পর্যটন তথ্য ব্যুরো থেকে ২৪ ঘণ্টা আগে অনুমতি নিতে হবে। বাড়ির অভ্যন্তরে এমন গাইড রয়েছে যাঁরা দর্শনার্থীদের বাড়ির ঘুড়িয়ে দেখান, যদিও বাড়ির অংশগুলি এখনও সীমাবদ্ধ রয়েছে। মার্বেল প্যালেস সোমবার ও বৃহস্পতিবার ব্যতীত সমস্ত দিন সকাল দশটা থেকে বিকেল চারটা পর্যন্ত খোলা থাকে।

## তথ্যসূত্র

## গ্রন্থাপঞ্জি

* চ্যাটার্জী, দীনবন্ধু। "রাজাহ রাজেন্দ্রো মল্লিক বাহাদুর ও তার পরিবার একটি সংক্ষিপ্ত স্কেচ", কলকাতা: কলকাতা প্রিন্ট ওয়ার্কস, ১৯১৭।

## বহিঃসংযোগ

বিষয়শ্রেণী:কলকাতার জাদুঘর
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:১৮৩৫-এ ভারতে প্রতিষ্ঠিত
ওজীহুল্লাহ সন্দ্বীপী

থাম্ব|হাজীগঞ্জ বড় মসজিদ
**ওজীহুল্লাহ সন্দ্বীপী** () (মৃত্যু: ) একজন ইসলামিক বক্তা এবং বাংলাদেশি মুহাদ্দিস ছিলেন। তিনি সন্দ্বীপ থেকে প্রথম ব্যক্তি হিসাবে ভারতের সাহারানপুর জেলার দারুল উলুম দেওবন্দে পড়াশুনা করেছেন।

## জন্ম ও শিক্ষা
ওজীহুল্লাহ আধুনিক বাংলাদেশের নোয়াখালী জেলার সন্দ্বীপ উপজেলার একটি বাঙালি মুসলিম পরিবারে জন্মগ্রহণ করেছিলেন। হাজীগঞ্জ বড় মসজিদে পড়াশোনা শেষ করার পরে তিনি দারুল উলূম দেওবন্দে ভর্তি হন, যেখান থেকে দেওবন্দী আন্দোলনের উদ্ভব ঘটে।

তিনি মাহমুদ হাসান দেওবন্দীর অধীনে হাদীস অধ্যয়ন করেছিলেন, যিনি দারুল উলুম দেওবন্দের প্রথম ছাত্র ছিলেন। ওজীহুল্লাহর সহপাঠীদের একজন ছিলেন আনোয়ার শাহ কাশ্মীরি। কথিত আছে যে তিনি যখন ছাত্র ছিলেন তখন এই দুই সহপাঠীরা মেধাতে একে অপরকে পরাজিত করতে প্রতিযোগিতা করত। কাশ্মীরি যদি এক পরীক্ষায় প্রথম হতেন, তবে অন্য পরীক্ষায় ওজীহুল্লাহ প্রথম থাকতেন। শেষ পর্যন্ত দুই সহপাঠীর প্রতিভা পরীক্ষা করতে একটি সহিহ বুখারী শরীফ মুখস্থ প্রতিযোগিতার আয়োজন করা হয়েছিল। এতে ওজীহুল্লাহ এক রাতে একটি সম্পূর্ণ পারা মুখস্থ করেছিলেন এবং কাশ্মীরি কিছু কম করেছিলেন। মুখস্থ করার ক্ষেত্রে তার অত্যন্ত দ্রুত প্রতিভার কারণে *জিন কা বাচ্চা* () উপাধি অর্জন করেছিলেন।

## কর্মজীবন
বাংলায় ফিরে আসার পর তিনি কয়েকদিন নোয়াখালী আহমদিয়া মাদ্রাসায় শিক্ষকতা শুরু করেন। অতপর তিনি ইসলামি বক্তৃতায় মনোনিবেশ করেন। তিনি অধিকাংশ সময় বিভিন্ন বিতর্কে অংশগ্রহণ করতেন।

কথিত ছিল যে ওজীহুল্লাহ দারুল উলুম দেওবন্দ থেকে ফিরলেও, বাংলায় তিনি সেই দেওবন্দপন্থী শিক্ষা প্রচার করতেন না। সম্ভবত তিনি প্রচলিত বেদআতগুলির সাথে ঐক্যবদ্ধ ছিলেন, যেমন ঈদে মিলাদুন্নবী উদযাপন। শুধু তা ন​য়, তিনি এই প্রচলনগুলোও পালন করতেন। সেই সময়ে মর্দে মুজাহিদ খবিরুল হক সমস্ত বিদআতের একজন খ্যাতনামা প্রতিদ্বন্দ্বী ছিলেন। উনি ও উনার আহলে হক দলটি ওজীহুল্লাহর সাথে একটি বিতর্কে লিপ্ত হলেন। আহলে হক এই বিতর্কে জয় করলেও, ওজীহুল্লাহ তার মতামত ছাড়লেন না এবং কথিত ছিল যে উনি সারা জীবন মতামত অনুযায়ী জীবনযাপন করেছেন।

ওজীহুল্লাহর স্ত্রী যখন মারা গেলেন, খবিরুল হক জানাজায় উপস্থিত হয়েছিলেন। জানাজা নামাজের ইমামতী করতে ওজীহুল্লাহ হুজুর খবীরুল হকের নাম ঘোষণা করেছিলেন। মিলাদের পক্ষে যেসব আলেমরা হাজির ছিলেন, এই এলানের ফলে তাদের মধে একটি আলোড়ন উঠলো। ভক্তদের মধ্যে গুজব ছড়ালো যে ওজীহুল্লাহ হুজুর এমন একজন যে সারা জীবন নিজের সাথেই বিতর্কে লিপ্ত ছিলেন। কিছুক্ষণ পর, ওজীহুল্লাহ তার প্রসিদ্ধ উক্তি করেন:

প্রতিক্রিয়ায়, সেই দিন মিলাদ-পক্ষী আলেমরা কষ্ট-দুঃখে মাথা নামালেন সন্দ্বীপী হুজুরের এই এলানের কারণে, এবং আজ পর্যন্ত তারা তাদের মাথাগুলো উঠাতে পারছেন না।

## মৃত্যু এবং উত্তরাধিকার
ওজীহুল্লাহ আনুমানিক ১৯২০ খ্রিস্টাব্দে মারা যান। ওজীহুল্লাহ সন্দ্বীপীকে নিয়ে নভেম্বর ২০১৭ সালে একটি জীবনী-রচনা প্রতিযোগিতা অনুষ্ঠিত হয়েছিল। 

## আরও দেখুন
* দেওবন্দি ব্যক্তিত্বের তালিকা
## টীকা

## তথ্যসূত্র

## গ্রন্থপঞ্জি
* 

বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:১৯২০-এ মৃত্যু
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:মাহমুদ হাসান দেওবন্দির ছাত্র
বিষয়শ্রেণী:২০শ শতাব্দীর ভারতীয় মুসলিম
সাবাং, আচেহ

**সাবাং** হলো একটি শহর যা মূল দ্বীপ (ওয়েহ দ্বীপ) এবং সুমাত্রার উত্তর দিক থেকে বেশ কয়েকটি ছোট দ্বীপ নিয়ে গঠিত। দ্বীপপুঞ্জগুলি ইন্দোনেশিয়ার আচেহ বিশেষ অঞ্চলের মধ্যে একটি শহর তৈরি করে। প্রশাসনিক কেন্দ্রটি ওয়েহ দ্বীপে অবস্থিত&nbsp; ও বান্দা আচেহ থেকে ১৭ কিমি উত্তরে। শহরটির আয়তন ১৫৩.০ বর্গকিলোমিটার এবং ২০১০ এর আদম শুমারি অনুসারে ৩০,৬৫৩ জন লোক ছিল; সর্বশেষতম অনুমান অনুযায়ী জনসংখ্যা (জুলাই ২০১৯ অনুযায়ী) ৩৪,৩৩৩ জন। সাবাং ইন্দোনেশিয়ার উত্তরতম এবং পশ্চিমতম শহর হিসাবেও পরিচিত।

## ইতিহাস
জাপানিরা এই দ্বীপটি দখল করে নিয়েছিল এবং অসংখ্য বাঙ্কার, দুর্গ ও বন্দুকের স্থাপনা স্থাপন করেছিল। তাদের অবশিষ্টাংশগুলি এখনও দেখা যায়, যদিও বেশিরভাগই পুনরায় সংস্কার বা অপসারণ করা হয়েছে।

## ভূগোল

### দ্বীপপুঞ্জ
ইন্দোনেশিয়ার নীচের দ্বীপগুলি সাবংকে ঘিরে ছড়িয়ে ছিটিয়ে রয়েছে:

# ক্লাহ দ্বীপ (০.১৮৬)&nbsp;কিলোমিটার)
# রন্ডো দ্বীপ (০.৬৫০)&nbsp;কিলোমিটার)
# রুবিয়া দ্বীপ (০.৩৫৭)&nbsp;কিলোমিটার)
# সুলাকো দ্বীপ (০.০৫৫)&nbsp;কিলোমিটার)
# ওয়েহ দ্বীপ (১২১)&nbsp;কিলোমিটার)

### প্রশাসনিক জেলা
২০১০ সালের আদমশুমারিতে *শহরগুলি* তাদের অঞ্চল এবং জনসংখ্যার সাথে নীচে তালিকাভুক্ত দুটি জেলাতে ( *কেচামতান* ) বিভক্ত:

### গ্রাম
সাবাংয়ের দুটি জেলায় ১৮ টি গ্রাম রয়েছে (সুকাজায়া এবং সুকাকার্যা)। সুকাযায় ১০ টি গ্রাম এবং সুকাকারায় ৮ টি গ্রাম ছিল। ২০১৬ এর উপাত্ত অনুসারে সাবাংয়ের সমস্ত গ্রামের নাম সহ নীচে তালিকাবদ্ধ:

ডান|থাম্ব| গাপাং বিচ, সাবাং

### জলবায়ু
সাবাংয়ের একটি গ্রীষ্মমণ্ডলীয় রেইন ফরেস্ট জলবায়ু (আফগ) থাকে। ফেব্রুয়ারি থেকে আগস্ট মাসে মাঝারি বৃষ্টিপাত এবং সেপ্টেম্বর থেকে জানুয়ারী পর্যন্ত ভারী বৃষ্টিপাত হয়।

## তথ্যসূত্র

## বহিঃসংযোগ

*  Official Sabang City

বিষয়শ্রেণী:উৎসবিহীন তথ্যসহ সকল নিবন্ধ
বিষয়শ্রেণী:উইকিউপাত্তে স্থানাঙ্ক আছে
তানিম রহমান অংশু

**তানিম রহমান অংশু** একজন বাংলাদেশী চলচ্চিত্র ও টেলিভিশন পরিচালক এবং সম্পাদক। তিনি *[[ন ডরাই]]* চলচ্চিত্র পরিচালনার জন্য শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন।

## কর্মজীবন
অংশু ২০১৬ সালে চলচ্চিত্র পরিচালক হিসেবে নাম লেখান *আদি* চলচ্চিত্র দিয়ে। এতে প্রধান চরিত্রে অভিনয় করেছেন এবিএম সুমন ও শায়লা সাবি। চলচ্চিত্রটি এখনো মুক্তি পায়নি। একই বছর তিনি *স্বপ্নবাড়ি* নামে আরেকটি চলচ্চিত্রের কাজ শুরু করেন। পরবর্তীকালে এর নাম পরিবর্তন করে রাখা হয় *[[স্বপ্নের ঘর]]*। ভৌতিক ঘরানার চলচ্চিত্রটি ২০১৮ সালে মুক্তি পায়। এটি তার পরিচালিত মুক্তিপ্রাপ্ত প্রথম চলচ্চিত্র। পরের বছর তিনি কক্সবাজারের এক তরুণ নারী সাফারের সত্যি জীবনের গল্প নিয়ে নির্মাণ করেন *[[ন ডরাই]]*। চলচ্চিত্রটি ৪৪তম জাতীয় চলচ্চিত্র পুরস্কারে *[[ফাগুন হাওয়ায়]]* চলচ্চিত্রের সাথে যৌথভাবে শ্রেষ্ঠ চলচ্চিত্র বিভাগে পুরস্কৃত হয় এবং অংশু এই চলচ্চিত্রের জন্য শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন।

## চলচ্চিত্রের তালিকা

### উল্লেখযোগ্য স্বল্পদৈর্ঘ্য চলচ্চিত্র
* *[[গল্প গল্প কথা]]* (২০২১)

### পরিচালিত ওয়েব ধারাবাহিক

## পুরস্কার ও মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী চলচ্চিত্র সম্পাদক
বিষয়শ্রেণী:বাংলাদেশী টেলিভিশন পরিচালক
বিষয়শ্রেণী:শ্রেষ্ঠ পরিচালক বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:১৯৮১-এ জন্ম
টিকা গ্রহণে অনীহা

**টিকা গ্রহণে অনীহা** () বা **টিকাবিমুখতা** (ইংরেজি anti-vaccination বা anti-vax) বলতে কোনও রোগ প্রতিরোধের উদ্দেশ্যে টিকাদান সেবা সুলভ হওয়া সত্ত্বেও নিজে বা নিজের সন্তানের জন্য সেই টিকা গ্রহণে অনিচ্ছা, অনীহা, সংকোচ, দ্বিধাগ্রস্ততা বা অসম্মতি প্রকাশ করাকে বোঝায়। ২০১৯ সালে বিশ্ব স্বাস্থ্য সংস্থা এই বিষয়টিকে বিশ্বজুড়ে স্বাস্থ্যগত সবচেয়ে বড় ১০টি হুমকির মধ্যে একটি হিসেবে চিহ্নিত করে। টিকা গ্রহণকে সম্পূর্ণরূপে প্রত্যাখ্যান করা, দেরি করা, টিকাগ্রহণে সম্মতি দেবার পরেও তার ব্যবহার সম্পর্কে অনিশ্চয়তায় ভোগা, কিংবা কিছু টিকা গ্রহণ করলেও অন্য কিছু টিকা প্রত্যাখ্যান করা, ইত্যাদি বিভিন্ন বিষয়গুলিকে একত্রে "টিকা গ্রহণে অনীহা" নামক পরিভাষাটি দিয়ে সামগ্রিকভাবে নির্দেশ করা হয়। টিকা গ্রহণের বিরুদ্ধে যে যুক্তিগুলি প্রদান করা হয়, সেগুলির বিপরীতে টিকাসমূহের কার্যকারিতা ও নিরাপত্তার স্বপক্ষে আন্তর্জতিক বৈজ্ঞানিক সম্প্রদায়ে প্রায় সার্বজনীন ঐকমত্য বিদ্যমান।

টিকা গ্রহণে অনীহা মূলত টিকাকে ঘিরে বিরাজমান চিকিৎসাবিষয়ক, নৈতিক ও আইনগত কিছু উন্মুক্ত বিতর্ক থেকে উদ্ভূত হয়। যদি কোনও ব্যক্তি টিকা বা টিকাপ্রদানকারী স্বাস্থ্য সেবা সংস্থার উপর আস্থা না রাখেন (অনাস্থা), যদি তিনি টিকার প্রয়োজনীয়তা বা মূল্য অনুধাবন না করেন (আত্মতুষ্টি) কিংবা টিকা যদি সুলভ না হয় (দুর্লভ্যতা), তাহলে এই কারণগুলি টিকা গ্রহণে অনীহার পেছনে নিয়ামক হিসেবে কাজ করতে পারে। টিকার উদ্ভাবনের শুরু থেকেই টিকা গ্রহণে অনেক মানুষের অনীহা ছিল। টিকা গ্রহণে অনীহার ফলে টিকার দ্বারা প্রতিরোধযোগ্য রোগসমূহের প্রাদুর্ভাব বেড়ে যায় এবং মৃত্যুও হয়।

কোনও কোনও দেশে আইন করে টিকা গ্রহণ করা বাধ্যতামূলক করার ব্যাপারটি আলোচনা করা হয়েছে, তবে টিকাবিরোধী সংগঠনগুলি এগুলির জোর বিরোধিতা করেছে। আবশ্যকীয় টিকাগ্রহণের বিরুদ্ধে অবস্থান নেওয়ার পেছনে টিকাবিরোধী মনোভাব, নাগরিক স্বাধীনতা ক্ষুণ্ণ হবার উদ্বেগ, কিংবা ঔষধ ও টিকা নির্মাতা প্রতিষ্ঠানসমূহের মুনাফা বৃদ্ধির ব্যাপারে সন্দেহ, ইত্যাদি ব্যাপারগুলি কাজ করে।

## তথ্যসূত্র

বিষয়শ্রেণী:টিকা গ্রহণে অনীহা
বিষয়শ্রেণী:চিকিৎসা বিষয়ক ষড়যন্ত্র তত্ত্ব
এইচএএল এএমসিএ

**এইচএল অ্যাডভান্সড মিডিয়াম কমব্যাট এয়ারক্রাফ্ট** (এএমসিএ) পঞ্চম প্রজন্মের যুদ্ধবিমান নির্মাণের একটি ভারতীয় কর্মসূচী। এটি প্রতিরক্ষা গবেষণা ও উন্নয়ন সংস্থা, হিন্দুস্তান অ্যারোনটিক্স লিমিটেড এবং একটি ভারতীয় বেসরকারী সংস্থার মধ্যে একটি সরকারী-বেসরকারী যৌথ উদ্যোগ দ্বারা উৎপাদিত হবে বলে আশা করা হচ্ছে। কর্মসূচীটির লক্ষ্য রয়েছে ২০৩৩ অথবা ২০৩৪ সালের মধ্যে পূর্ণমাত্রায় উৎপাদন শুরু করার।

এএমসিএ হল একক আসন, দ্বৈত ইঞ্জিনযুক্ত স্টিলথ অল-ওয়েদার মাল্টি-রোল যুদ্ধবিমান। ভারতের বিমানবাহিনী প্রধান বলেন যে এএমসিএ-এর “ষষ্ঠ প্রজন্মের বৈশিষ্ট্য” থাকবে। এএমসিএ ও প্রাথমিক নকশা পর্যায়ের সম্ভাব্যতা অধ্যয়ন সম্পন্ন হওয়ার পরে প্রকল্পটি ২০১৯ সালের ফেব্রুয়ারি মাসে বিস্তারিত নকশার পর্যায়ে প্রবেশ করে। বিমানের সিএডি মডেলটি *এয়ারো ইন্ডিয়া ২০১৯*-এ প্রদর্শিত হয়। এএমসিএ ২০২৪ সালে উন্মোচিত হবে। মোট চারটি প্রোটোটাইপ প্রাথমিকভাবে পরিকল্পনা করা হয়েছে এবং ২০২৫ সাল বা ২০২৬ সালে প্রথম উড়ানের প্রত্যাশা রয়েছে।

ইন্দো-রাশিয়ান এফজিএফএ কর্মসূচী থেকে ভারত প্রত্যাহার করার পর থেকে, এটি ভারতে ক্রমবিকাশমান একমাত্র পঞ্চম-প্রজন্মের যুদ্ধবিমান। ভারতীয় বিমানবাহিনী (আইএএফ) বিদেশী নকশাকৃত বিমান কেনার সময় আরোপিত প্রযুক্তি বিধিনিষেধ এড়ানোর জন্য এএমসিএ-এর "সংজ্ঞায়িত" প্রযুক্তিগুলিতে "সম্পূর্ণ নিয়ন্ত্রণ" রাখতে চায়।

এএমসিএ বায়ু শ্রেষ্ঠত্ব, স্থল আক্রমণ, বোমাবর্ষণ, বিরতি, প্রতিরোধ ও অন্যান্য ধরনের ভূমিকা পালন করবে। বিমানটি অনেক স্থল ও সামুদ্রিক প্রতিরক্ষা সহ পূর্ববর্তী প্রজন্মের যুদ্ধবিমানকে পরাভূত করতে ও দমন করতে সুপারক্রুজ, স্টিলথ, অত্যাধুনিক এসইএ রাডার, সুপারম্যানিউভারবিলিটি, তথ্য একীকরণ ও উন্নত বিমানচলাচলকে একত্রিত করবে। এটি বিমানবাহিনীর পরিষেবাতে এইচএএল তেজস, এসও-৩০ এমকেআই ও রাফাল এবং নৌ সেবায় এইচএল নৌ তেজস ও মিকোয়ান মিগ-২৯ এর পরিপূরক হবে। এএমসিএ-এর পরিকল্পনার উদ্দেশ্যে ছিল ভারতীয় বিমানবাহিনীতে সেপেকাট জাগুয়ার, দাসল্ট মিরাজ ২০০০ ও মিকোয়ান মিগ-২৭ এর উত্তরসূরি হিসাবে বিমানটির ব্যবহার। উড়োজাহাজটি তার নৌ-সংস্করণ সহ আগামী কয়েক দশক ধরে ভারতীয় বিমানবাহিনী ও নৌবাহিনীর কৌশলগত বিমানশক্তি সরবরাহ করবে। এইচএএল মারুত ও এইচএল তেজাসের পর এএমসিএ হল ভারতীয় বংশোদ্ভূত তৃতীয় সুপারসনিক জেট।

একটি এএমসিএ মার্ক-২ বৈকল্পিকও পরিকল্পনা করা হয়, যা অধিক সংখ্যায় উৎপাদিত হবে বলে আশা করা হচ্ছে।

## তথ্যসূত্র

## বহিঃসংযোগ

;উড়ানের ভিডিও ও ফটো:
* HAL AMCA official video
* BASIC FLIGHT SIMULATOR FOR AMCA

বিষয়শ্রেণী:দ্বৈত-ইঞ্জিন
বিষয়শ্রেণী:হ্যাল বিমান
বিষয়শ্রেণী:স্টিলথ বিমান
বিষয়শ্রেণী:ভি-পুচ্ছ বিমান
বিষয়শ্রেণী:স্টেল্থ বিমান
বিষয়শ্রেণী:বহন ভিত্তিক বিমান
বাহরাইন জাতীয় ফুটবল দল

**বাহরাইন জাতীয় ফুটবল দল** () হচ্ছে আন্তর্জাতিক ফুটবলে বাহরাইনের প্রতিনিধিত্বকারী পুরুষদের জাতীয় দল, যার সকল কার্যক্রম বাহরাইনের ফুটবলের সর্বোচ্চ নিয়ন্ত্রক সংস্থা বাহরাইন ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৫৭ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৬৬ সালের ২রা এপ্রিল তারিখে, বাহরাইন প্রথমবারের মতো আন্তর্জাতিক খেলায় অংশগ্রহণ করেছে; ইরাকের বাগদাদে অনুষ্ঠিত বাহরাইন এবং কুয়েতের মধ্যকার উক্ত ম্যাচটি ৪–৪ গোলে ড্র হয়েছে। বাহরাইন হচ্ছে ডাব্লিউএএফএফ চ্যাম্পিয়নশিপের বর্তমান চ্যাম্পিয়ন, যারা ২০১৯ সালে ইরাককে ১–০ গোলের ব্যবধানে পরাজিত করেছে।

২৪,০০০ ধারণক্ষমতাবিশিষ্ট বাহরাইন জাতীয় স্টেডিয়ামে *মুহরবি দিলমুন* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বাহরাইনের রাজধানী মানামায় অবস্থিত। বর্তমানে এই দলের ম্যানেজারের দায়িত্ব পালন করছেন এলিও সুসা এবং অধিনায়কের দায়িত্ব পালন করছেন আল মুহররকের মধ্যমাঠের খেলোয়াড় সাঈদ মুহাম্মদ জাফর।

বাহরাইন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে বাহরাইন এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ২০০৪ এএফসি এশিয়ান কাপের চতুর্থ স্থান অর্জন করা, যেখানে তারা ইরানের কাছে ৪–২ গোলের ব্যবধানে পরাজিত হয়েছে।

সাঈদ মুহাম্মদ আব্বাস, মুহাম্মদ হুসাইন, ইসমাইল আব্দুললতিফ, ফাউজি আইশ এবং মুহাম্মদ আল রোমাইহির মতো খেলোয়াড়গণ বাহরাইনের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০৪ সালের সেপ্টেম্বর মাসে প্রকাশিত র‌্যাঙ্কিংয়ে বাহরাইন তাদের ইতিহাসে সর্বোচ্চ অবস্থান (৪৪তম) অর্জন করে এবং ২০০০ সালের মার্চ মাসে প্রকাশিত র‌্যাঙ্কিংয়ে তারা ১৩৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বাহরাইনের সর্বোচ্চ অবস্থান হচ্ছে ৪৯ম (যা তারা ২০০০ সালে অর্জন করেছিল) এবং সর্বনিম্ন অবস্থান হচ্ছে ১৩৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন

### মহাদেশীয়
***[[এএফসি এশিয়ান কাপ]]**:
:*চতুর্থ স্থান: ২০০৪

### আঞ্চলিক
***[[আরবীয় উপসাগর কাপ]]**:
:***চ্যাম্পিয়ন:** ২০১৯
:*রানার-আপ: ১৯৭০, ১৯৮২, ১৯৯২, ২০০৩
:*তৃতীয় স্থান: ১৯৯০, ১৯৯৪, ২০০৪
***[[ডাব্লিউএএফএফ চ্যাম্পিয়নশিপ]]**:
:***চ্যাম্পিয়ন:** ২০১৯
:*তৃতীয় স্থান: ২০১২
***[[প্যান আরব গেমস]]**:
:***স্বর্ণ পদক:** ২০১১
***[[আরব নেশন্স কাপ]]**:
:*রানার-আপ: ১৯৮৫, ২০০২

## তথ্যসূত্র

## বহিঃসংযোগ
*  
* ফিফা-এ বাহরাইন জাতীয় ফুটবল দল  
* এএফসি-এ বাহরাইন জাতীয় ফুটবল দল 

বিষয়শ্রেণী:বাহরাইন জাতীয় ফুটবল দল
বিষয়শ্রেণী:এশিয়ার জাতীয় ফুটবল দল
চালকের অনুমতিপত্র

মোটরযান পরিবহনের ক্ষেত্রে **চালকের অনুমতিপত্র** (Driver licence বা Driver's licence) বা **চালনার অনুমতিপত্র** (Driving licence বা Driving permit) বলতে একটি সরকারী নথিকে বোঝায়, যেটিতে কোনও নির্দিষ্ট ব্যক্তিকে জনসাধারণের জন্য উন্মুক্ত সড়কে এক বা একাধিক ধরনের মোটরযান যেমন মোটরসাইকেল, মোটরগাড়ি, ট্রাক বা বাস চালনা করার অনুমতি প্রদান করা হয়। সাধারণত একটি প্লাস্টিক-আবৃত কার্ডের আকারে অনুমতিপত্রটি প্রদান করা হয়। মোটরযান চালনায় প্রশিক্ষণ গ্রহণকারী ব্যক্তিকে সাময়িকভাবে শিক্ষানবিশ চালকের অনুমতিপত্র (Learner's Driving Permit) প্রদান করা হতে পারে, তবে এক্ষেত্রে তাকে অবশ্যই গাড়িতে একজন মানসম্পন্ন চালককে সঙ্গী হিসেবে পাশে রেখে যান চালনা করতে হয়।

চালকের অনুমতিপত্র প্রদান সংক্রান্ত আইনগুলি রাষ্ট্র ও প্রশাসনিক অঞ্চলভেদে ভিন্ন ভিন্ন হয়ে থাকে। কিছু কিছু আইনি এলাকাতে মোটরযান চালনা সংক্রান্ত একটি পরীক্ষায় উত্তীর্ণ হলে তবেই চালনার অনুমতিপত্র দেওয়া হয়। মোটরযান চালনা সংক্রান্ত আদর্শ রক্ষাকারী সরকারি সংস্থা এই পরীক্ষাটি পরিচালনা করে। সাধারণত প্রথমে একটি লিখিত পরীক্ষায় উত্তীর্ণ হতে হয় এবং পরবর্তীতে পরীক্ষকের সাথে রাস্তায় নেমে মোটরযান চালিয়ে ব্যবহারিক পরীক্ষাতে উত্তীর্ণ হলে তবেই আবেদনপ্রার্থীকে চালকের অনুমতিপত্র প্রদান করা হয়। তবে কিছু অঞ্চলে বা দেশে যানচালনা শুরু করার আগেই অনুমতিপত্র দেওয়া হতে পারে। ভিন্ন ভিন্ন ধরনের মোটরযানের জন্য প্রায়শই ভিন্ন ভিন্ন শ্রেণীর অনুমতিপত্র থাকে, বিশেষ করে বৃহৎ ট্রাক এবং যাত্রীবাহী পরিবহনের ক্ষেত্রে। আইনি এলাকাভেদে চালনার পরীক্ষা সহজ বা কঠিন হতে পারে। তাছাড়া অনুমতি লাভের ন্যূনতম বয়স, চালন-দক্ষতার আবশ্যকীয় মাত্রা ও অভিজ্ঞতার মতো ব্যাপারগুলিও ভিন্ন ভিন্ন হতে পারে।

চালকের অনুমতিপত্র সাধারণত আজীবন মেয়াদের জন্য প্রদান করা হয় না। সাধারণত সত্তর বয়সোর্ধ্ব ব্যক্তি, প্রতিবন্ধী ব্যক্তি, হৃদরোগী, কিংবা মানসিক সমস্যায় ভুক্তভোগীদেরকে চালকের অনুমতিপত্র সীমিত সংখ্যায় বিশেষ শর্তে ও বিশেষ বিবেচনায় সাময়িক সময়ের জন্য প্রদান করা হতে পারে। আইন-শৃঙ্খলা বাহিনীর সদস্যরা তথা পুলিশবাহিনীর সদস্যরা সন্দেহ হলে চালকের কাছে অনুমতিপত্র দেখতে চাইতে পারেন। অনুমতিপত্র ছাড়া মোটরযান চালনা একটি অপরাধ। কোনও কোনও দেশে চালক যদি যানচালনার নিয়মকানুন না মানেন, তাহলে তাঁর প্রতিটি নিয়ম ভঙ্গ করার ঘটনার জন্য একটি করে পয়েন্ট কাটা হতে পারে এবং কিছু নির্দিষ্ট সংখ্যক পয়েন্ট (যেমন যুক্তরাজ্যের ক্ষেত্রে দুই বছরে সময়ের মধ্যে ৬ পয়েন্ট) কাটা গেলে চালকের অনুমতিপত্র আইনানুযায়ী বাতিল হয়ে যেতে পারে এবং চালককে আবার পরীক্ষায় উত্তীর্ণ হয়ে নতুন করে অনুমতিপত্র সংগ্রহ করতে হয়।

অনেক দেশে (যেমন যুক্তরাষ্ট্র, যুক্তরাজ্য, অস্ট্রেলিয়া, কানাডা, ইত্যাদি) জাতীয় পরিচয়পত্র বলে কিছু থাকে না। এসব দেশে চালকের অনুমতিপত্রকেই পরিচয়জ্ঞাপক নথি হিসেবে গণ্য করা হয়।

## তথ্যসূত্র

বিষয়শ্রেণী:মোটরযান নিরাপত্তা
বিষয়শ্রেণী:পরিচয়পত্র
বিষয়শ্রেণী:চালকের অনুমতিপত্র
ফজলুল হক (চলচ্চিত্র পরিচালক)

**ফজলুল হক** (২৬ মে ১৯২২-২৬ অক্টোবর ২০০৩) একজন বাংলাদেশী চলচ্চিত্র পরিচালক, প্রযোজক ও সাংবাদিক ছিলেন। তিনি বাংলাদেশের প্রথম চলচ্চিত্র বিষয়ক পত্রিকা *সিনেমা*র সম্পাদক ও প্রথম শিশু চলচ্চিত্র ‘প্রেসিডেন্ট’-এর পরিচালক ছিলেন।

## জন্ম ও শিক্ষাজীবন
ফজলুল হক ১৯৩০ সালের ২৬ মে ব্রিটিশ ভারতের বগুড়ায় জন্মগ্রহণ করেন। তিনি ময়মনসিংহ থেকে  মাধ্যমিক, ইসলামিয়া কলেজ, কলকাতা থেকে উচ্চমাধ্যমিক ও বগুড়ার আজিজুল হক কলেজ  থেকে স্নাতক শিক্ষা সম্পন্ন করেন।

## কর্ম জীবন
হক দেশের প্রথম চলচ্চিত্র বিষয়ক পত্রিকা ‘সিনেমা’র সম্পাদক এবং প্রথম শিশুতোষ চলচ্চিত্র ‘প্রেসিডেন্ট’-এর পরিচালক ছিলেন। ১৯৫০ সালে বগুড়া থেকে ‘সিনেমা’ পত্রিকাটি প্রথম প্রকাশিত হয়। পরবর্তী সময়ে প্রকাশনা ঢাকায় স্থানান্তর করা হয়। এটির সর্বশেষ সংখ্যা প্রকাশিত হয় ১৯৫৯ সালে। ষাটের দশকের শুরুতে তিনি ‘প্রেসিডেন্ট’ নামে একটি শিশুতোষ চলচ্চিত্র তৈরি করেছিলেন। চলচ্চিত্রটি সেই সময়ে পুরস্কৃত হয়েছিল। পরে তিনি ‘উত্তরণ’ নামে আরও একটি চলচ্চিত্র পরিচালনা করেন।

## ব্যক্তিগত জীবন
ফজলুল হক ব্যক্তিগত জীবনে বিবাহিত ও চার সন্তানের জনক ছিলেন। রাবেয়া খাতুন তার সহধর্মিণী। জ্যেষ্ঠপুত্র ফরিদুর রেজা সাগর একজন শিশু-সাহিত্যিক ও টিভি ব্যক্তিত্ব। ছোট ছেলে ফরহাদুর রেজা প্রবাল বাংলাদেশ টেলিভিশনে উপস্থাপনা করতেন, বড় মেয়ে কেকা ফেরদৌসী বিশিষ্ট রন্ধনবিদ এবং ছোট মেয়ে ফারহানা মাহমুদ কাকলি গৃহিণী।

## সম্মাননা ও স্বীকৃতি
তার স্মরণে ২০০৪ হতে *ফজলুল হক স্মৃতি পুরস্কার* প্রদান শুরু হয়। বাংলাদেশ চলচ্চিত্র উন্নয়ন করপোরেশন তাদের একটি মূল মিলনায়তনের নামকরণ ‘ফজলুল হক স্মৃতি মিলনায়তন’ করেছে। সৈয়দ সালাউদ্দিন জাকি তার নামানুসারে ‘ফজলুল হক ইন্সটিটিউট অব মিডিয়া স্টাডিজ’ নামে একটি প্রতিষ্ঠান গড়েছেন।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী প্রযোজক
এইচএএল তেজস এমকে২

**এইচএএল তেজস এমডব্লিউএফ**, বা **মাঝারি ওজনের যুদ্ধবিমান** (**এমডব্লিউএফ**) ভারতীয় বিমানবাহিনীর জন্য হিন্দুস্তান অ্যারোনটিকস লিমিটেডের (এইচএল) বিমান গবেষণা ও ডিজাইন কেন্দ্রের (এআরডিসি) সহযোগিতায় অ্যারোনটিকাল ডেভলপমেন্ট এজেন্সি (এডিএ) দ্বারা পরিকল্পিত একক ইঞ্জিন, ডেল্টা উইং বিশিষ্ট বহুভূমিকাযুক্ত যুদ্ধবিমান। এটি এইচএল তেজস বা লাইট কমব্যাট এয়ারক্রাফ্টের (এলসিএ) আরও একটি ক্রমবিকাশ, যা ১৯৮০ এর দশকে ভারতের পুরাতন মিগ-২১ যুদ্ধবিমান প্রতিস্থাপনের জন্য শুরু হয়। সেপেকাট জাগুয়ার, ডাসাল্ট মিরাজ ২০০০ এবং ভারতীয় বিমানবাহিনীর মিগ-২৯ এর মতো কে একাধিক স্ট্রাইকফাইটারকে প্রতিস্থাপনের জন্য তেজাস এমকে২ এর নকশা করা হয়।

এটি একটি লেজ-বিহীন যৌগিক ডেল্টা-উইং বিন্যাস সহ একক উল্লম্ব স্ট্যাবিলাইজারের সাথে বদ্ধ-জোড়াযুক্ত কর্ডগুলি স্থির অস্থিতিশীলতা ও উচ্চ কসরত প্রদান করতে এবং অস্থিরতা নিয়ন্ত্রণ করতে ফ্লাই বাই ওয়্যার ব্যবস্থাগুলিতে সজ্জিত।

অ্যারোনটিকাল ডেভলপমেন্ট এজেন্সির প্রধানের কাছ থেকে নিশ্চয়তা পাওয়া গেছে যে এমডব্লিউএফ তার "তেজস" স্ট্যাম্পটি ছেড়ে দেবে এবং এর প্রথম বিমানের সময় বা তার পরে পুরোপুরি একটি সম্পূর্ণ নতুন নাম পাবে। ২০১৩ সালে প্রথম উড়ানের সাথে প্রথম প্রোটোটাইপটি ২০২২ সালের আগস্টে মাসে জনসম্মুখে আসবে।

## তথ্যসূত্র

## বহিঃসংযোগ

* তেজস ইন্ডিয়ান লাইট কমব্যাট এয়ারক্রাফ্ট, সরকারি প্রচারপত্র ২০১৫ 

বিষয়শ্রেণী:একক ইঞ্জিনযুক্ত জেট বিমান
সেপেকাট জাগুয়ার

**সেপেক্যাট জাগুয়ার** একটি অ্যাংলো-ফরাসি আক্রমণ জেট বিমান, যা মূলত ব্রিটিশ রয়েল এয়ার ফোর্স ও ফরাসী বিমানবাহিনী ঘনিষ্ঠ বিমান সমর্থনে এবং পারমাণবিক স্ট্রাইক ভূমিকার জন্য ব্যবহৃত হয়। এটি এখনও ভারতীয় বিমানবাহিনীতে সংস্কারের আকারে ব্যবহার করা হচ্ছে।

প্রাথমিকভাবে ১৯৬০-এর দশকে হালকা স্থল আক্রমণ ক্ষমতা সহ জেট প্রশিক্ষক বিমান হিসাবে কল্পনা করা হয়, শীঘ্রই বিমানের প্রয়োজনীয়তা পরিবর্তিত হয়ে সুপারসনিক কর্মক্ষমতা, পুনর্বিবেচনা ও কৌশলগত পারমাণবিক স্ট্রাইকের ভূমিকা অন্তর্ভুক্ত করা হয়। ফরাসী বিমানবাহিনীর জন্যও ক্যারিয়ার-ভিত্তিক বৈকল্পের পরিকল্পনা করা হয়, তবে সস্তার ডাসল্ট সুপার স্ট্যান্ডার্ডের কারণে এটি বাতিল করা হয়। উড়োজাহাজটি প্রথম বড় যৌথ অ্যাংলো-ফরাসী সামরিক বিমান কর্মসূচীগুলির মধ্যে একটি, ব্রুগুয়েট ও ব্রিটিশ এয়ারক্রাফ্ট কর্পোরেশনের মধ্যে একটি যৌথ উদ্যোগ *সিপেক্যাট* (সোসাইটি ইউরোপেন ডি প্রোডাকশন ডি ল'ভিয়েশন ইকোলে দে কম্ব্যাট এট ডি'পুই ট্যাকটিক) দ্বারা তৈরি করা হয়।

জাগুয়ার ভারত, ওমান, ইকুয়েডর ও নাইজেরিয়ায় রফতানি করা হয়। বিভিন্ন বিমানবাহিনীর সাথে জাগুয়ার মৌরিতানিয়া, চাদ, ইরাক, বসনিয়া এবং পাকিস্তানে অসংখ্য বিরোধ ও সামরিক অভিযানে ব্যবহৃত হয়, পাশাপাশি শীতল যুদ্ধ ও এর বাইরেও যুক্তরাজ্য, ফ্রান্স ও ভারতের জন্য প্রস্তুত পারমাণবিক সরবরাহ প্ল্যাটফর্ম প্রদান করে। উপসাগরীয় যুদ্ধে জাগুয়ার নির্ভরযোগ্যতার জন্য প্রশংসিত হয় এবং এটি মূল্যবান জোট সম্পদ ছিল। বিমানটি ফরাসি এয়ার ফোর্সের সাথে মূল স্ট্রাইক / আক্রমণ বিমান হিসাবে ২০০৫ সালের ১ জুলাই অবধি এবং রয়্যাল এয়ার ফোর্সের সাথে ২০০৭ সালের এপ্রিলের শেষ অবধি দায়িত্ব পালন করে। এটি আরএএফ-এর পানাভিয়া টর্নেডো ও ইউরোফাইটার টাইফুন এবং ফরাসী বিমানবাহিনীতে ডাসাল্ট রাফাল দ্বারা প্রতিস্থাপিত হয়।

## তথ্যসূত্র

## বহিঃসংযোগ

*The SEPECAT Jaguar faqs.org

বিষয়শ্রেণী:দ্বৈত-ইঞ্জিন
বিষয়শ্রেণী:ফ্রান্স–যুক্তরাজ্য সম্পর্ক
দিগন্তের রহস্যসমূহ

***দিগন্তের রহস্যসমূহ*** () বেলজিয় চিত্রকর র‍্যনে মাগ্রিত কর্তৃক ১৯৫৫ সালে অঙ্কিত পরাবাস্তব তৈলচিত্র। চিত্রটি নীল রঙের পটভূমিতে অঙ্কিত।

## বর্ণনা
চিত্রকর্মে বোলার টুপি পরিহিত আপাতদৃষ্টিতে তিনজন অভিন্ন পুরুষকে চিত্রিত করা হয়েছে। তারা গোধূলি সময়ে একটি বহিরাঙ্গনে দাঁড়ানো। যদিও তারা একই স্থানে অবস্থান করছে, তবুও প্রত্যেকের অস্তিত্ব পৃথক বাস্তবতায় নিহিত রয়েছে বলে মনে হয়। প্রত্যেকেই আলাদা দিকের মুখোমুখি। প্রতি পুরুষের মাথার উপর মোম অঙ্কিত একটি করে বক্র চাঁদ আছে।

## বিশেষত্ব
চিত্রটির স্রষ্ঠা রেনে ম্যাগ্রিট বোলার টুপির ভক্ত ছিলেন, তাকে প্রায়ই বিভিন্ন স্থিরচিত্রে বোলার টুপি পরিহিত অবস্থায় দেখা যেতো। ১৯২৬ সালে তার অঙ্কিত *মিউজিংস অব আ সলিটারি ওয়াকার*  চিত্রের পর হতে পরবর্তী চিত্রকর্মে নিয়মিত বোলিং টুপির উপস্থিতি লক্ষ্য করা যায়। বোলিং টুপি অপরিজ্ঞাত বা অভিন্ন ব্যক্তিত্বের প্রতীক হিসাবে উপস্থাপিত হয়। ম্যাগ্রিট ১৯৬৪ সালে একই বিষয়ে দ্য মাস্টারপিস অব দ্য হরাইজন (**) নামে আরেকটি 'গোচে' চিত্র এঁকেছিলেন।

## তথ্যসূত্র

বিষয়শ্রেণী:র‍্যনে মাগ্রিতের চিত্রকর্ম
বিষয়শ্রেণী:পরাবাস্তববাদী চিত্রকর্ম
বিষয়শ্রেণী:১৯৫৫-এর চিত্রকর্ম
বিষয়শ্রেণী:শিল্পকলায় চাঁদ
বিষয়শ্রেণী:ক্যানভাসে তৈলচিত্র
ফুটবল বুট

**ফুটবল বুট** উত্তর আমেরিকাতে **ক্লিটিস** বা **সকার জুতা** নামে পরিচিত। অ্যাসোসিয়েশন ফুটবল খেলার সময় এগুলি পায়ে পরিধানযোগ্য এক প্রকার জুতো বিশেষ। এগুলি ঘাস এর খেলার পিচ বা মাঠের জন্য বিশেষ নকশায় তৈরী করা জুতো যার নীচে বাইরের সোলের উপর অসংখ্য স্টাড বা স্থূল পেরেক বিশেষ বসানো থাকে। এগুলি জুতোকে পিচে গ্রিপ করতে বা খামচে ধরে রাখতে সহায়তা করে। সহজ এবং নম্র থেকে শুরু ফুটবল বুটগুলি একটি দীর্ঘ পথ অতিক্রম করে আজ তারা একটি বহু-জাতিক বিশ্ব শিল্পের কেন্দ্রবিন্দুতে অবস্থান করছে। একে নিয়ে অনেক গবেষণা, বিকাশ, স্পনসরশিপ এবং বিপণনের বিষয় আবিষ্কৃত হয়েছে। আধুনিক "বুট" আর সত্যিকারের বুট এর মধ্যে সীমাবদ্ধ নেই। সেগুলি আর গোড়ালি আবৃত করে না - অন্যান্য প্রকার বিশেষজ্ঞ স্পোর্টসের জুতোর মতো সেগুলির প্রাথমিক নকশা এবং চেহারা পাল্টে ১৯৬০ এর দশক থেকে তা স্নিকার্স এ রূপান্তরিত হয়েছে।

## ফুটবল বাজার এবং ব্র্যান্ড
 
মূলত ফুটবল বুটগুলি কেবল কালো রঙে পাওয়া যেত। তবে সম্প্রতি সেগুলি নীল, সবুজ, লাল, সাদা, হলুদ, রৌপ্য, সোনালী এবং এমনকি গোলাপী প্রভৃতি বিভিন্ন রঙ এ পাওয়া যায়। নাইকি, আডিডাস, পুমা এবং এই জাতীয় বড় বড় সংস্থাগুলি রেকর্ড পরিমাণ বিক্রয় নিয়ে বাজারে প্রভাব ফেলেছে। নাইকির ফ্ল্যাগশিপ জুতা হ'ল ফ্যান্টম ভিএনএম, ফ্যান্টম ভিএসএন, টাইএমপোস এবং দ্য নাইক মার্কুরিয়াল ভেপার ক্রিস্তিয়ানো রোনালদো এবং আরও অনেকে পরেন। জার্মান সংস্থা অ্যাডিডাসের প্রিডেটর পরেন ডেভিড বেকহ্যাম, গ্যারি নেভিল এবং স্টিভেন জেরার্ড। পুরো জার্মান জাতীয় দল অ্যাডিডাস বুট ব্যবহার করেছিল ২০০৬ ফিফা বিশ্বকাপ এর সময়। আরেকটি জার্মান সংস্থা পুমার ফ্ল্যাগশিপ জুতো হ'ল পুমা কিং প্লাটিনাম, পুমা ফিউচার এবং পুমা ওয়ান ব্যবহার করে থাকেন সার্হিও আগুয়েরো, মার্কো রয়েস, সেস্‌ ফাব্রিগাস এবং অঁতোয়ান গ্রিয়েজমান।

পুমা কিং সকার ক্লিটস পরতেন কিংবদন্তি খেলোয়াড় পেলে, ইউসেবিও, ইয়োহান ক্রুইফ এবং দিয়েগো মারাদোনা।

সাম্প্রতিক কালে সর্বাধিক সফল সংস্থাগুলি হল নাইকি এবং অ্যাডিডাস। তাদের পণ্যগুলিও পেশাদার ফুটবলারদের মধ্যে দুর্দান্ত জনপ্রিয়তা লাভ করেছে; নাইকের সমর্থনকারীদের মধ্যে আছেন দু-বারের ফিফা বর্ষসেরা খেলোয়াড় রোনালদিনহো, পূর্বোক্ত যুগল ওয়েইন রুনি এবং ক্রিস্তিয়ানো রোনালদো, ব্রাজিলিয়ান স্ট্রাইকার রোনালদো, ওয়েসলি স্নাইডার, জ্লাতান ইব্রাহিমোভিচ এবং আরও অন্যান্য জনপ্রিয় খেলোয়াড়। অ্যাডিডাস ১৯৫৪ ফিফা বিশ্বকাপ এর পর থেকে জার্মান জাতীয় দলে স্ক্রু-ইন স্টাড সহ ফুটবল জুতো সরবরাহ করে যাচ্ছে। অ্যাডিডাস অনুমোদনকারী হিসাবে বড় বড় খেলোয়াড়দেরকে স্বাক্ষর করিয়ে আধুনিক বাজারে তাদের প্রভাব বৃদ্ধি করেছে: যেমন ডেভিড বেকহ্যাম, প্রাক্তন ফ্রান্স অধিনায়ক জিনেদিন জিদান, ফ্রাঙ্ক ল্যাম্পার্ড, ছয় বারের বিশ্ব খেলোয়াড় লিওনেল মেসি, ডেভিড ভিল্লা, এবং স্টিভেন জেরার্ড। বড় বড় ব্যক্তিকে স্বাক্ষর করিয়ে পুমাও এই শিল্পে উল্লেখযোগ্য প্রভাব ফেলেছে। যেমন বিশ্বকাপজয়ী অঁতোয়ান গ্রিয়েজমান, মার্কো রয়েস, এবং জিয়ানলুইজি বুফন, ডেভিড সিলভা, সেস্‌ ফাব্রিগাস, রোমেলু লুকাকু, মারিও বালোতেল্লি এবং চ্যাম্পিয়ন্স লিগ বিজয়ী লুইস সুয়ারেজ। 

## গ্রন্থপঞ্জি

## তথ্যসূত্র

বিষয়শ্রেণী:ফুটবলের সরঞ্জাম
বিষয়শ্রেণী:ফুটবল বুট
বিষয়শ্রেণী:রাগবি লিগের সরঞ্জাম
বিষয়শ্রেণী:রাগবি ইউনিয়ন সরঞ্জাম
প্লাবন কোরেশী

**প্লাবন কোরেশী** একজন বাংলাদেশী সুরকার, গীতিকার এবং সঙ্গীতশিল্পী। তিনি *[[মায়া: দ্য লস্ট মাদার]]* চলচ্চিত্রের "বাড়ির ঐ পূর্বধারে" গানের সুরায়োজনের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন।

## কর্মজীবন
কোরেশী গীতিকার ও সুরকার হিসেবে  ১৯৯০- দশক এর মাঝামাঝি সময় থেকে কাজ করছেন। তার গীতে ও সুরে উল্লেখযোগ্য অ্যালবাম হল মনির খানের *অঞ্জনা*, রবি চৌধুরীর *রঙের বন্ধু*, ফজলুর রহমান বাবুর *ইন্দুবালা*, দিলরুবা খানের *তোমার আমার*, রিংকুর *বিবাগী*, এবং ধ্রুব গুহের একক গান "একলা পাখি" ও "যে পাখি ঘর বোঝেনা"।

২০১৭ সালে "ইশকুলে যাব না" গানের মধ্য দিয়ে তিনি প্রথমবারের মত সঙ্গীতশিল্পী হিসেবে আবির্ভূত হন। গানটির গীতিকার এবং সুরকার তিনি নিজেই। গানটির সঙ্গীতায়োজন করেছেন মুহিদুল মুন। গানটি প্রকাশ করেছে সাউন্ডটেক।

২০১৯ সালের শেষভাগে তিনি ফকির হযরত শাহের গীতে "ভালোবাসার নাম নেবো নাম মুখে" গানের সুরারোপ করেন এবং এতে কণ্ঠ দেন। এটি তার সুরারোপিত অন্য কোন গীতিকারের লেখা প্রথম গান। মডার্ন ফোক ধারার গানটির সঙ্গীতায়োজন করেন রিয়েল আশিক। গানটির ভিডিও নির্মাণ করেন সাইফুল ইসলাম। গান ও ভিডিওটি আবর্তন মিডিয়ার ইউটিউব চ্যানেলে প্রকাশিত হয়।

## চলচ্চিত্রের তালিকা
### সুরকার হিসাবে
* মধ্যবিত্ত (২০২৫)

## অ্যালবামের তালিকা
* *কষ্টে আছে আইজুদ্দিন*
* *সাপলুডু*
* *পাষাণী*

## পুরস্কার
* ২০২০: শ্রেষ্ঠ সুরকার বিভাগে জাতীয় চলচ্চিত্র পুরস্কার - "বাড়ির ঐ পূর্বধারে" (চলচ্চিত্র - *[[মায়া: দ্য লস্ট মাদার]]*)

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:গাজীপুর জেলার ব্যক্তি
বিষয়শ্রেণী:বাংলাদেশী পুরুষ সুরকার
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী গীতিকার
বিষয়শ্রেণী:শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
ইমন চৌধুরী

**ইমন চৌধুরী** একজন বাংলাদেশী সঙ্গীত পরিচালক। তিনি চিরকুট সঙ্গীতদলের গিটারবাদক, ম্যান্ডোলিন বাদক ও সঙ্গীত পরিচালক। তিনি *[[মায়া: দ্য লস্ট মাদার]]* চলচ্চিত্রের সঙ্গীতায়োজনের জন্য শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন।

## প্রারম্ভিক জীবন
ইমন নরসিংদী জেলায় বেড়ে ওঠেন। তার বাবা মতিউর রহমান চৌধুরী নরসিংদী নজরুল একাডেমির অধ্যক্ষ এবং মা হেলেনা একজন সঙ্গীতজ্ঞ। তার সঙ্গীত ও গিটারের তালিম নেওয়া শুরু হয় তার বাবার কাছ থেকে। পরবর্তীকালে তিনি নরসিংদীর সঞ্চয়ের কাছেও গিটার শিখেন।

## ব্যক্তিগত জীবন
ইমন ২০১৫ সালের ১২ই নভেম্বর ফারজানা নীপা জেরীর সাথে বিবাহবন্ধনে আবদ্ধ হন। জেরী তার মামাতো বোন। তাদের এক কন্যা সন্তান রয়েছে। 

## ডিস্কতালিকা

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী গায়ক
বিষয়শ্রেণী:বাংলাদেশী গিটারবাদক
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:বাংলাদেশী সুরকার
বিষয়শ্রেণী:শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার (বাংলাদেশ) বিজয়ী
ভীতকর ঘাতক

**ভীতকর ঘাতক** () *বিপদগামী ঘাতক* নামেও পরিচিত, বেলজিয় চিত্রশিল্পী র‍্যনে মাগ্রিত কর্তৃক ১৯২৭ সালে অঙ্কিত পরাবাস্তব তৈলচিত্র। চিত্রটি একটি হত্যা, হত্যাকারী ও আসন্ন বিপদকে কেন্দ্র করে অঙ্কিত।

## বর্ণনা
চিত্রটির মূল বিষয় পালংকে শুয়ে থাকা রক্ত মাখানো একজন নগ্ন মহিলা। চিত্রটির শিরোনামে উল্লিখিত হত্যাকারী একজন কেতাদুরস্থ লোক, তার ব্যাগের পাশে একটি চেয়ারে তার জামা ও বোলার টুপি রাখা; তিনি ঘটনাস্থল হতে প্রস্থানের জন্য প্রস্তুত। তবে গ্রামোফোনের সংগীতের শব্দে তার প্রস্থান বিলম্বিত হচ্ছে, তিনি অহেতুক স্বাচ্ছন্দ্যে গ্রামোফোন শুনছেন। এসময় দুইজন লোক হলঘরের দুইপাশে মুগুর ও জাল হাতে ঘাতককে ফাঁদে ফেলার জন্য ওঁত পেতে অপেক্ষা করছে। একই সময় তিনজন ব্যক্তি বারান্দা হতে ঘরের ভিতরে তাকিয়ে আছেন। কথিত আছে যে গ্রামোফোনে খুন হওয়া মহিলার চিৎকারে পুনরায় শোনাচ্ছে। জানালার বাইরে তুষারাবৃত পর্বত দেখা যাচ্ছে।

## বিশেষত্ব
চিত্রটির স্রষ্ঠা র‍্যনে মাগ্রিত বোলার টুপির ভক্ত ছিলেন, তাকে প্রায়ই বিভিন্ন স্থিরচিত্রে বোলার টুপি পরিহিত অবস্থায় দেখা যেতো। ১৯২৬ সালে তার অঙ্কিত *মিউজিংস অব আ সলিটারি ওয়াকার*  চিত্রের পর হতে পরবর্তী চিত্রকর্মে নিয়মিত বোলার টুপির উপস্থিতি লক্ষ্য করা যায়। তন্মধ্যে এই চিত্রটি অন্যতম। চিত্রে চেয়ারের উপর রাখা হত্যাকারীর টুপি ছাড়াও এবং হত্যাকারীর জন্য অপেক্ষারত গুপ্তঘাতকদের মাথা বোলার টুপি লক্ষ্যণীয়।

## তথ্যসূত্র

# 

বিষয়শ্রেণী:১৯২৭-এর চিত্রকর্ম
বিষয়শ্রেণী:র‍্যনে মাগ্রিতের চিত্রকর্ম
বিষয়শ্রেণী:পরাবাস্তববাদী চিত্রকর্ম
বিষয়শ্রেণী:নগ্নতা
বিষয়শ্রেণী:ক্যানভাসে তৈলচিত্র
জহুরুল করিম

**ড. জহুরুল করিম** একজন বাংলাদেশি প্রখ্যাত কৃষিবিদ ও সাবেক সরকারি কর্মকর্তা। বর্ণাঢ্য কর্মজীবনে তিনি একজন বিশ্ববিদ্যালয় শিক্ষক, বিজ্ঞানী ও পরবর্তীতে সরকারি আমলা হিসাবে কর্মরত ছিলেন। সর্বশেষ,  তিনি মৎস্য ও প্রাণিসম্পদ মন্ত্রণালয়ের সচিব ছিলেন।

## প্রাথমিক জীবন
জহুরুল করিম ১৫ আগস্ট ১৯৪৮ সালে ব্রাহ্মণবাড়িয়া জেলার ছোট হরন গ্রামে জন্মগ্রহণ করেন।

## শিক্ষা জীবন
অন্নদা স্কুল ও ব্রাহ্মণবাড়িয়া কলেজে পড়াশুনা শেষে তিনি বাংলাদেশ কৃষি বিশ্ববিদ্যালয় থেকে স্নাতক ও এম এস সি সম্পন্ন করেন**।** তিনি কৃষি বিশ্ববিদ্যালয় ময়মনসিংহ থেকে কৃষি বিজ্ঞান বিষয়ে ১৯৬৮ সালে বিএসসি (এজি) ১ম স্থান অর্জন করেন ও একই বিশ্ববিদ্যালয় থেকে ১৯৬৯ সালে এমএসসি (এগ্রোনমি)তে ১ম স্থান অর্জন করেন। তিনি যুক্তরাজ্যের রেডিং বিশ্ববিদ্যালয় থেকে ১৯৭৮ সালে পিএইচডি ডিগ্রী লাভ করেন।  

## কর্মজীবন
ড**.**  জহুরুল করিম বাংলাদেশ কৃষি বিশ্ববিদ্যালয় থেকে স্নাতক সম্পন্ন করার পর একই বিশ্ববিদ্যালয়ে শিক্ষক হিসাবে যোগদান করেন। পরবর্তীতে তিনি ব্রি’তে ২৪/০১/১৯৯৬ থেকে ০৮/০১/১৯৯৭ পর্যন্ত মহাপরিচালক হিসেবে দায়িত্ব পালন করেন। তাছাড়া, তিনি বাংলাদেশ কৃষি গবেষণা ইনস্টিটিউট, বাংলাদেশ কৃষি গবেষণা কাউন্সিল এবং মৎস ও পশু সম্পদ মন্ত্রণালয়ে বিভিন্ন সময়ে চাকুরিতে নিয়োজিত ছিলেন।  ড. জহুরুল করিমকে ০২/০১/১৯৯৭ তারিখে ব্রি’র মহাপরিচালকের দায়িত্ব থেকে বাংলাদেশ কৃষি গবেষণা কাউন্সিল (বার্ক) এর  নির্বাহী চেয়ারম্যান হিসেবে বদলী করা হয়।  তিনি ১১ জানুয়ারি ২০০১ সাল থেকে ২৬ অক্টোবর ২০০২ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।

তিনি  বিভিন্ন বিজ্ঞান বিষয়ক সংস্থার  সাথে ওতপ্রেত ভাবে জড়িত।  দেশে তিনি বিজ্ঞানীদের সর্বোচ্চ সংস্থা 'বাংলাদেশ একাডেমী অফ সাইন্স' এর ফেলো পদে নির্বাচিত এবং সংস্থাটির ভাইস-প্রেসিডেন্ট হিসাবে দায়িত্ব পালন করেন। তাছাড়া একজন বিজ্ঞানী হিসাবে বৈশ্বিক যোগ্যতার স্বীকৃতি স্বরূপ তিনি  'দ্য ওয়ার্ল্ড একাডেমি অফ সায়েন্সেস' এর একজন ফেলো হিসাবেও নির্বাচিত। 

## পুরস্কার
কর্মক্ষেত্রে অনন্য অবদানের জন্য তিনি একাধিক জাতীয় পুরস্কারে ভূষিত। তার মধ্যে অন্যতম, পরিবেশ বিষয়ে গুরুত্ত্বপূর্ণ অবদানের জন্য ২০২০ সালে জাতীয় পরিবেশ পদক প্রাপ্তি। তাছড়া কৃষি গবেষণায় দীর্ঘদিনের অবদান স্বরূপ জাতীয় ও আন্তর্জাতিক পর্যায়ে একাধিক পুরস্কার লাভ করেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাংলাদেশের সচিব
বিষয়শ্রেণী:বাংলাদেশ বিজ্ঞান একাডেমির ফেলো